Sekolah Kebangsaan Kampung Pulai, Johor

Sekolah Kebangsaan Kampung Pulai atau nama ringkasnya SK Kampung Pulai, merupakan sebuah Sekolah kebangsaan yang terletak di Kampung Pulai,Gelang Patah,Johor Bahru ,Johor.

Pada 2021 Sekolah Kebangsaan Kampung Pulai memiliki 397 orang pelajar termasuk prasekolah, Ia mempunyai seramai 29 orang guru.2021

 Sejarah´Sekolah Kebangsaan Kampung Pulai dibuka dengan rasminya oleh Tuan Syed Nasir Bin Ismail, Nazir Sekolah-sekolah Melayu Negeri Johor pada 8 November 1953. 

 Pada peringkat awal pembukaan, sekolah ini menggunakan nama Sekolah Rakyat Kampung Pulai bersempena nama Kampung Pulai.�´Ketika itu, sekolah ini hanya mempunyai sebuah bangunan papan bagi menampung jumlah murid seramai 70 orang & hanya 2 orang guru. Sebuah bangunan tambahan dibina di tapak kantin sekolah pada tahun 1956. 

 Pada tahun 1981, bangunan 2 tingkat dan sekolah telah dibina . Bangunan-bangunan tersebut masih kekal hingga kini.Pada akhir tahun 2001, sebuah bangunan baru 4 tingkat dibina bagi menampung keperluan sekolah. Bangunan tersebut siap dibina pada 1 September 2002. Pentadbiran sekolah telah beroperasi di bangunan baru ini bermula pada Februari 2003 sehingga kini. 

 Sekolah Kebangsaan Kampung Pulai ini telah dinaikkan ke sekolah Gred A pada April 2002.Hari ini Sekolah Kebangsaan Kampung Pulai tersergam indah dengan dihuni oleh 397 orang murid, diterajui seorang Guru Besar, 29orang guru, seorang pembantu tadbir, seorang pembantu am rendah ,seorang pembantu pengurusan murid , 3 orang pekerja swasta dan 4 orang jaga. 

Pencapaian 

Sekolah Kebangsaan Kampung Pulai serta murid terlibat dalam pelbagai sukan di peringkat zon, daerah, negeri dan kebangsaan. Antaranya lompat tali, bola sepak, olahraga, sepak takraw, bola baling, bola jaring, badminton, muay thai, taekwondo dan banyak lagi.

Sekolah ini telah mendapat tempat ke 4 pada tahun 2022 dan memecahkan beberapa rekod kejohanan pada ketika itu seperti lari berpagar dan lari berganti-ganti dalam Kejohanan Majlis Sukan Sekolah Zon Iskandar Puteri secara keseluruhan bagi sukan olahraga. 

Selain daripada itu, sekolah ini juga melahirkan atlet Muay Thai Sukma Johor terdiri daripada dua adik beradik iaitu Ahmad Akid dan Fatin Amani. Bakat mereka sejak di bangku sekolah dan berjaya diketengahkan oleh kedua ibu bapa mereka sehingga berjaya mewakili Johor di Sukma dan juga kejohanan-kejohanan lain di peringkat kebangsaan dan antarabangsa.
 Alamat
Sekolah Kebangsaan Kampung Pulai
Kampung Pulai, 
81550, Gelang Patah
Johor, Malaysia
Telefon =  6075103548
Fax       = 6075103548

 Pautan luar 



Kampung Pulai
Kampung Pulai